**የግል ድርጅት ሠራተኞች ማህበራዊ ዋስትና አስተዳደር የ2017 በጀት ዓመት የመጀመሪዉ ግማሽ ዓመት ዕቅድ አፈጻጸም**

***ምዝገባ፡-*** *የጡረታ ሽፋንን ለማሳደግ ከሚሠሩት ዋና ዋና ሥራዎች መካከል የግል ድርጅቶችንና ሠራተኞቻቸውን በመመዝገብ የዐቅድ አባልነት ካርድ መስጠት ነው፡፡ በዚሁ መሰረት በ2017 በመጀመሪያው ግማሽ ዓመት 12,181**ድርጅቶችንና 108,120 ሠራተኞችን ለመመዝገብ ታቅዶ 13,993 ድርጅቶችን እና 108,096 ሠራተኞችን መመዝገብ ተችሏል፡፡ አፈጻጸሙ በድርጅት ምዝገባ 115 በመቶ ሲሆን በሠራተኛ ምዝገባ 99.9 በመቶ ነው፡፡ በግማሽ ዓመቱ ለ13,433 ድርጅቶችና ለ 108,523 ሠራተኞች የዐቅድ አባልነት ካርድ ተሰጥቷል፡፡*

***የጡረታ ፈንዱን ማዳበር፡-*** *የጡረታ መዋጮ አሟጦ መሰብሰብ አንዱ የአስተዳደሩ አብይ ተግባር ነዉ፡፡ በዚህ መሠረት በተጠናቀቀው ግማሽ ዓመት 18,660,905,744 የጡረታ መዋጮ ለመሰብሰብ ታቅዶ ብር 19,085,956,575 ተሰብስቧል፡፡ አፈፃፀሙም 102 በመቶ ነው፡፡*

***የድርጅቶች የጡረታ መዋጮ ኦዲት፡-*** *ተመዝግበው የጡረታ ዐቅድ አባል የሆኑ ድርጅቶች በትክክልና ለሁሉም ሠራተኞቻቸው የጡረታ መዋጮ እየከፈሉ ስለመሆናቸው የኦዲት ሥራ የሚከናወንበት ሲሆን፣ በ6 ወራት 7,067 ድርጅቶችን ኦዲት ለማድረግ ታቅዶ 7,122 ድርጅቶች ኦዲት ተደርገዋል፡፡ አፈጻጸሙ 101 በመቶ ነው፡፡ በግማሽ ዓመቱ ብር 993,633,851 በኦዲት የተገኘ ሲሆን፣ ከተገኘው ውስጥ ብር 556,347,266 (56 በመቶ) ተሰብስቧል፡፡*

***በሕግ አስገዳጅነት፡-*** *አስተዳደሩ ስለአሠራሩና ስለማህበራዊ ዋስትና አፈፃፀም ግንዛቤ ከማስረፅ ሥራ በተጓዳኝ የሕግ አግባብን በመከተል የጡረታ መዋጮ ገቢ እየሰበሰበ ይገኛል፡፡ በዚህ መሠረት የሚጠበቅባቸውን የጡረታ መዋጮ ባልከፈሉ የግል ድርጅቶች ዉዝፍ የጡረታ መዋጮ ከባንክ ሂሳብ ተቀንሶ ለፈንዱ አካዉንት ገቢ እንዲሆን ብር 240,000,000 ተጠይቆ ብር 294,568,086 (123 በመቶ) ወደ ጡረታ ፈንዱ ገቢ ተደርጓል፡፡*

***ኢንቨስትመንት፡-*** *የጡረታ ፈንዱን ኢንቨስትመንት ላይ በማዋልና ትርፍ በማግኘት አስተማማኝነቱንና ዘላቂነቱን ማረጋገጥ ሌላው የአስተዳደሩ ቁልፍ ተግባር ነው፡፡ ከዚህ አንፃር ኢንቨስትመንት ላይ መዋል የሚገባው ገንዘብ ሙሉ ለሙሉ ኢንቨስት የተደረገ ሲሆን፣ በግማሽ ዓመቱ ብር 6,310,000,000 ትርፍ ለማግኘት ታቅዶ ብር 6,139,045,010 ትርፍ ተገኝቷል፡፡ አፈጻጸሙ 97 በመቶ ነው፡፡ ትርፉ የተገኘባቸው የኢንቨስትመንት መስኮች፤ ከግምጃ ቤት ቦንድ ብር 5,353,234,679፣ ከግምጃ ቤት ሰነድ ብር 551,982,105፣ ከልማት ባንክ ቦንድ ብር 205,182,552፣ ከጊዜ ገደብ ተቀማጭ ብር 3,694,932፣ የአበል ክፍያ የቁጠባ ተቀማጭ ወለድ ብር 20,049,813 እና ከቢሮ ኪራይ ገቢ ብር 4,900,930 ናቸው፡፡*

***የጡረታ አበል ውሳኔና ክፍያ፡-*** *ባለፉት ስድስት ወራት 3,854 ባለመብቶች የአበል ውሳኔ ጥያቄ አቅርበው መረጃቸው ለተሟላ 3,828 (2,530 ወንድ እና 1,298 ሴት) ባለመብቶች የአበል ውሳኔ እና ክፍያ ትእዛዝ ተዘጋጅቶ ክፍያውን እንዲያገኙ ተደርጓል፡፡ 55 ባለመብቶች ከዚህ ግማሽ ዓመት በፊት ጥያቄ አቅርበው በዚህ ስድስት ወራት ውስጥ ለ48 ባለመብቶች ውሳኔ የተሰጠ በመሆኑ፣ በአጠቃላይ 3,876 (2,564 ወንድ እና 1,312 ሴት) ባለመብቶች ውሳኔና ክፍያ አግኝተዋል፡፡ 33 ባለመብቶች ከመንግሥት ሠራተኞች ማኅበራዊ ዋስትና አስተዳደር ፋይል ባለመምጣቱ፣ ከአሠሪ ድርጅቱ ፋይል ባለመላኩ ምክንያት ውሳኔ ስላልተሰጠ ወደ ቀጣይ ወር ተሻግረዋል፡፡ ለባለመብቶች በአገልግሎት፣ በጤና ጉድለት እና በተተኪ ብር 1,081,354,876 ተከፍሏል፡፡*

***የሰው ሀብት አስተዳደር እና ልማት፡-*** *አስተዳደሩ በግማሽ ዓመቱ በተለያዩ መደቦች ላይ የሠራተኞችን ቅጥር ፈፅሟል፡፡ በዘህ መሠረት ወንድ 91 ሴት 34 ድምር 125 ሠራተኞች ተቀጥረዋል፡፡ ወንድ 15 ሴት 25 በድምሩ 40 ሠራተኞች የደረጃ ዕድገት ተሰጥቷል፡፡ ወንድ 7 ሴት 10 በድምሩ 17 ሠራተኞች ዝውውር ተፈፅሟል፡፡ ወንድ 33 ሴት 21 በድምሩ 54 ሠራተኞች ተሰናብተዋል፡፡ የለቀቁበት ምክንያት በሞት 2፣ በጡረታ 7፣ በዲስፕሊን 1፣ በራስ ፈቃድ እና ከሥራ ገበታ በመለየት 42፣ በሙከራ አፈጻጸም 1 እና 1 በቤተሰብ ችግር ናቸው፡፡*

*በመጀመሪያው ግማሽ ዓመት የሰው ሀብት ፍልሰት 2.27 ሲሆን የፍልሰት መጠኑ ዝቅተኛ መሆኑን ያመላክታል፡፡ ስልጠናን በተመለከተ በዋና መ/ቤት ዕቅድ አዘገጃጀትና ሪፖርት አቀራረብ፣ ክትትልና ግምገማ የሪፎርም መሣሪያዎች አጠቃቀም፣ የሥራ አካባቢ ሥነ-ምግባር እንዲሁም ለዋና መ/ቤትና ለአዲስ አበባ ዲስትሪክት በእሳት አደጋ መሣሪያና ቁሳቁስ አጠቃቀም፣የመጀመሪያ ዕርዳታ አሰጣጥ እና የደንብ ልብስ አጠቃም ዙሪያ በአጠቃላይ ለ125 ሴት እና ለ223 ወንድ በድምሩ ለ348 አመራሮችና ሲኒየር ባለሙያዎች ስልጠና ተሰጥቷል፡፡*

***የበጀት አፈፃፀም፡-*** *ለ2017 ለመደበኛ በጀት (ሰብዓዊ የሆኑ አገልግሎቶች፣ ዕቃዎችና አገልግሎቶች እና ሌሎች ክፍያዎች) ከፀደቀ በጀት ብር 1,375,013,321 በግማሽ ዓመቱ ብር 982,827,707 ሥራ ላይ እንዲዉል ዕቅድ ተይዞ ብር 1,346,755,093 ሥራ ላይ ውሏል፡፡ የበጀት አፈፃፀሙ ከፍ ያለበት ምክንያት የአዲስ ተሽከርካሪዎች ግዥ ላይ በውጭ ምንዛሬ ፖሊሲ ለውጥ ምክንያት ተጨማሪ በጀት በመጠየቁ ነው፡፡ ለባለመብቶች እንዲከፈል ብር 1,392,460,157 ተላልፏል፡፡*